Goreyê donayanê ke Merkezê Îtîbatî û Çapemenîye yê HPGyî rojane weşanena ma bîlançoya şerî ya serra 2020î amede kerde.
Çele
Menga çeleyî de gerîlayî pê çalakîyan kewtî wisar. Vera nayî operasyonê dewleta tirke ameyî kerdene. Bitaybetî waranê sey Heftanîn, Serhad û Xakurkê de çalakîyê bitesîrî ameyî kerdene.
Çalakîyê gerîlayan: 10
Operasyonê hewayî yê dewleta tirke: 42
Operasyonê erdî yê dewleta tirke: 5
Sibate
Menga sibete de gerîlayan waranê Heftanîn, Serhad û Xakurkê de xeylêk çalakîyê bitesîrî kerdî.
Çalakîyê gerîlayan: 6
Operasyonê hewayî yê dewleta tirke: 61
Adare
Menga adare de reyna waranê Heftanîn,Serhad û Xakurdê de çalkîyê bitesîrî ameyî kerdêne. Bitaybetî 2ê adare de Bazîdê Agirî de û 31ê adare de çalakîya fedaîye ke Sema Koçere sînorê Îran-Tirkîya de kerde de xeylêk leşkerî ameyî kiştene.
Çalakîyê gerîlayan: 18
Operasyonê hewayî yê dewleta tirke: 78
Operasyonê erdî yê dewleta tirke: 3
Nîsane
Menga nîsane de bi ameyîşê hamnanî çalakîyê gerîlayan Vakur û Başûrê Kurdîtanî de zêdîyayî. Sere de Heftanîn, Serhad, Botan û Dêrsim, Amed, Avaşîn û Mêrdîn de gerîlayan çalakîyê xurtî kerdî.
Çalakîyê gerîlayan: 25
Operasyonê hewayî yê dewleta tirke: 61
Operasyonê erdî yê dewleta tirke: 9
Gulane
Menga gulane de vera zafbîyayîşê çalakîyanê gerîlayan operasyonê artêşa tirke zî zêdîyayî. La gerîlayan operasyonî pûç vetî. Bitaybetî Zap û Garzan de çalakîyê bitesîrî ameyî kerdene. Hetê bînî ra Gever, Çelê, Şemzînan, Dêrsim, Amanosan, Amed, Serhad, Heftanîn, Xakurkê û Warê Botanî de çalakîyanê gerîlayan bi zafbîyayîşî dewam kerd.
Çalakîyê gerîlayan: 39
Operasyonê hewayî yê dewleta tirke: 106
Operasyonê erdî yê dewleta tirke: 22
Hezîrane
Menga hezîrane de dewleta tirke vera çalakîyanê gerîlayan de 16ê herîzane bi nameyê ''Pençe 3'' vera Heftanînî operasyonêk da destpêkerdene. Rixmo ke artêşa tirke her hetî bi heme hêzê xo hêriş kerdêne reyna zî gerîlayan ra derbê pîlî werdî. 25ê hezîrane de serkêşîya fermandara gerîlayan Esmere Devrîm de warê Şeşdara de xoverdayîşê gerîlayan tarîx nuşt û xeyalê îşxalî yê dewleta tirke ûç vetî. Reyna Heftanîn, Botan, Gever, Xakurkê, Dêrsim, Serhad, Zap û Avaşîn de çalakîyanê gerîlayan dewam kerd.
Çalakîyê gerîlayan: 107
Operasyonê hewayî yê dewleta tirke: 324
Operasyonê erdî yê dewleta tirke: 17
Temmuze
Menga temmze de Heftanîn, Zap, Zagrosan, Botan û Dêrsim de çalakîyanê gerîlayan dewam kerd û dewleta tirke rixmê heme teknîkê xo derbê pîlî werdî.
Çalakîyê gerîlayan: 91
Operasyonê hewayî yê dewleta tirke: 138
Operasyonê erdî yê dewleta tirke: 17
Tebaxe
Menga tebexe de vera çalakîyanê gerîlayan operasyonê dewleta tirke kêmîyayî. Garzan, Heftanîn,Dêrsim, Botan, Serhad, Xakurkê û Zagrosan de çalakîyî bitesîrî ameyî kerdene. Çalakîya tewr baldare zî na menge Gever de ameye kerdene. Herêma Çarçela de gerîlayan helîkopterê tîpê Skorsky da war. Dewleta tirka ka amadekarîya operasyonê hîrayî kerdêne derba pîle girewte û peyser agêrayî.
Çalakîyê gerîlayan: 42
Operasyonê hewayî yê dewleta tirke: 125
Operasyonê erdî yê dewleta tirke: 10
Êlule
Menga êlule de dewleta tirke operasyonê xo zêdînayî la zafê înan hetê gerîlayan ra pûç ameyî vetene. Bitaybetî 11ê êlule de warê Masiro yê Şaxê Wanî de vera operasyonî fermandarîya Fermandarê Warê Botanî Egîd Cîvyan de çalakîyêke ameye kerdene. Çalakîye de 5ê înan payeberzî xeylêk îşxalkerî ameyî kiştene û operasyon peyser ame antene. Reyna operasyonê dewleta tirke yê bi namayê ''Yildirim'', ''Kapan'' û sey înan zî pê çalakîyanê gerîlayan netîce nêgirewt. Gever, Çelê, Heftanîn, Xakurkê de zî çalakîyan dewam kerd.
Çalakîyê gerîlayan: 21
Operasyonê hewayî yê dewleta tirke: 95
Operasyonê erdî yê dewleta tirke: 21
Teşrîna Verêne
Menga teşrîna verêne de dewleta tirke seba ke verê amadekerdişê zimistanî bigero operasyonê hîrayî kerdî. 2ê menge de Koyê Agirî de operasyonêk ame destpêkerdene. Operasyono ke heta peynîya menge dewam kerd de dewleta tirke derbê giranî werdî. Gerîlayan ne şehîd dayî ne zî birîndar bîyî û hawayêkê sekewteyî operasyon pûç vet.  Reyna Heftanîn, Botan û Zagrosan de çalakîyanê gerîlayan dewam kerd.
Çalakîyê gerîlayan: 18
Operasyonê hewayî yê dewleta tirke: 155
Operasyonê erdî yê dewleta tirke: 12
Teşrîna Peyêne
Menga teşrîna peyêne de dewleta tirka ke Heftanîn de dersa xo girewte narey vera Zapî operasyonêk da destpêkerdene.14ê menge de sînorê Çelê  û Başûrê Kurdîstanî de operasyonêk dîya despêkerdene. La xoverdayîşê gerîlayan roja verêne ra verê înan girewt. Badê pêkewtiş û çalakîyan gerîlayan ê 5 rojanî dewleta tirke bêveng peyser agêraye. Heftanîn, Xakurkê û Zagrosan de çalakîyanê gerîlayan reyna dewam kerd.
Çalakîyê gerîlayan: 16
Operasyonê hewayî yê dewleta tirke: 72
Operasyonê erdî yê dewleta tirke: 4
Bîlançoya 11 mengan wina ya:
Çalakîyê gerîlayan: 393
Operasyonê hewayî yê dewleta tirke: 1257
Operasyonê erdî yê dewleta tirke: 120
Leşker û kontrayêkê merdî: 946
Gerîlayê ke şehîd bîyî û nasanmeyê înan eşkera bîyî: 227
4ê înan domanî 24 sîvîlî hetê dewleta tirke ra ameyî qetilkerdene
Dewleta tirek pîya bi hêrişê vera gerîlayan şarê Başûrê Kurdîstanî zî hedef girewt. Qirkerdişanê sîvîlan ê dewleta tirke de 4ê înan domanî, 2ê înan fermandarê artêşa Iraqî,  24 sîvîlî ameyî qetilkerdene û 4ê înan doman, 2ê înan cînî 10 sîvîlî zî birîndar bîyî.
Başûrê Kurdîstanî de 2017î ra nata hetê dewleta tirke ra 173 sîvîlî ameyî qetilkerdene. Rojawan Şingal, Mexmûr de hêrişê qirkerdişî yê dewleta tirke yê vera kurdan dewam kerd.
